text: 1936 a miheca mapatay to koya akong ni Ilisapay (Elizabeth II 伊莉莎白二世), o faki to ningra ko mamalahongti, caay ka halafin ci Aytehowa(Ikiris a sowal: Edward VIII; kowapin a sowal:愛德華八世), 42 a mihecaan malahongti cingra. Ma’osi cingra to lekakawa no demak no lalaocan, caay ka pikihar to demak, meketer to ko sifo nangra, oromasato, pinapina to a folad, oya kaolahan ni Aytehowa a fafahi milongoc to mamilikong toya saka tosa a fainay, ira haca ko pilalang no congli ato citodongay a kakeridan no sifo, hapimaan niyam ko malikongay a fafahiyan a malafafai no hongti saan,,dengan koni han nima, oya pitooran nangra o Engkelan a kiwkay(Ikiris a sowal: Church of England; kowapin a sowal: 英格蘭教會、英國國教會 ),caay ka nga’ay a cifafai anca cifainay to caay ho ka patay ko iayaway a fafai anca o fainay, ano miliyaw cingra a cifafahi cingraan i, maacekay ko matiniay a demak, saka ano liyangen ako konini a demek sako harateng ni Aytehowa, o caay to ka mamafilo ako toninian a tayal saan, saka, sawad han to ningra koya hongti a tayal, o wama to ni Ilisapay (Elizabeth II 伊莉莎白二世) ko mido^doay a malahongti,